মধ্যপ্রদেশের হাসপাতালে NICU-তে ইঁদুরের দাপাদাপি, মৃত্যু সদ্যোজাতের

ওয়েব ডেস্ক: ইঁদুরের কামড়ে শিশু মৃত্যুর ঘটনায় চাঞ্চল্য মধ্যপ্রদেশে (Madhyapradesh)। ইন্দোরের (Indore) মহারাজা যশবন্তরাও হাসপাতালের ঘটনা। মহাত্মা গান্ধী মেমোরিয়াল মেডিক্যাল কলেজের সঙ্গে সংযুক্ত এই হাসপাতাল। ইঁদুরের (Rat) কামড়ে আহত দুই সদ্যোজাত (Death)। ঘটনায় সাসপেন্ড হাসপাতালের দুই নার্স। শোকজ করা হয়েছে বেশ কয়েকজন কর্মীকে। জানা গিয়েছে, পেস্ট কন্ট্রোলের দায়িত্বে থাকা সংস্থার জরিমানাও হয়েছে ঘটনায়।

মধ্যপ্রদেশের (Madhyapradesh) ইন্দোরের মহারাজা যশবন্তরাও হাসপাতাল। মহাত্মা গান্ধী মেমোরিয়াল মেডিক্যাল কলেজের সঙ্গে সংযুক্ত এই হাসপাতাল। এলাকার সব থেকে বড় সরকারি হাসপাতাল এটি। গত কয়েকদিন ধরে এই হাসপাতালের সদ্যোজাত ওয়ার্ড বা নিওন্যাটাল ইনটেনসিভ কেয়ার ইউনিট অর্থাৎ NICU থেকে আসছে অভিযোগ। যে সে অভিযোগ নয় ইঁদুরের কামড়ে শিশু মৃত্যুর অভিযোগ। পরপর দুদিন দুই সদ্যোজাতকে ইঁদুরের কামড়ে দেওয়ারও অভিযোগ উঠেছে।

আরও খবর: বিদেশি অভিযুক্তদের পলায়ন নিয়ে কেন্দ্রকে নীতি তৈরির সুপ্রিম নির্দেশ

অভিযোগ মোটামুটি ইঁদুরের স্বর্গরাজ্য হয়ে উঠেছে এই ওয়ার্ড। হাসপাতাল সূত্রে খরব, মৃত শিশুর ওজন মাত্র এক কেজি দুশ গ্রাম। শরীরে হিমোগ্লোবিনের মাত্রা বেশ কম ছিল তার। ফুসফুসের জটিলতা এবং অন্যান্য সমস্যা থাকায় তাকে ভেন্টিলেশনে রাখা হয়। একই ইউনিটে দুই নবজাতকের কাঁধ এবং আঙুলে কামড়ে দেয় ইঁদুর। যে শিশুর মৃত্যু হয়েছে তার বয়স মাত্র সাত দিন।

যদিও ইঁদুরের (Rat) কামড়ে শিশুমৃত্যুর কথা মানতে চাননি এমজিএম মেডিক্যাল কলেজের ডিন অরবিন্দ গন্ধঘোরিয়া। তাঁর দাবি, মৃতপ্রায় অবস্থায় ভেন্টিলেশনে রাখা হয় শিশুটিকে। সেপটিসেমিয়ার কারণে মৃত্যু হয় তার। ইঁদুরের কামড়ে খুব সামান্য ক্ষত হয় এবং এর কারণে শিশুর মৃত্যু হয়নি। আরেকটি শিশুর অপারেশনের পর তাকে রাখা হয়েছে ভেন্টিলেশনে। ঘটনায় জড়িতদের বিরুদ্ধে ব্যবস্থা করেছে হাসপাতাল কর্তৃপক্ষ। ঘটনার তদন্তের নির্দেশ দেওয়া হয়েছে হাসপাতালের সুপারকে। আগামী সাত দিনের মধ্যে তদন্ত রিপোর্ট জমা দেওয়ার নির্দেশ দিয়েছে মধ্যপ্রদেশের মানবাধিকার কমিশন।